ISRAEL-RAPORTTI EUROOPAN PARLAMENTISTA
Miten EU:n pitäisi vastata Iranin sotilaallisiin provokaatioihin?
Shalom ja tervetuloa ohjelman pariin.
Olemme Euroopan parlamentissa Euroopan unionin sydämessä.
Tänään keskustelemme Lähi-idän ajankohtaisista tapahtumista -
Gazassa, Jerusalemissa, Turkissa ja Iranissa.
Mukana keskustelemassa näistä suurista haasteista ovat: -
Tomas Sandell, ECI:n perustaja ja johtaja; -
Branislav Škripek, Euroopan konser- vatiivien ja reformistien ryhmän MEP, -
tervetuloa; -
ja Paulo Casaca, Etelä-Aasian demokraattisen foorumin johtaja -
ja entinen MEP Portugalista. Tervetuloa!
Tomas, Lähi-idässä on meneillään todella monia tapahtumia.
Presidentti Trump avasi Yhdysvaltojen lähetystön Jerusalemissa.
Hamas on yllyttänyt väkivaltaisiin mielenosoituksiin Gazan rajalla.
Turkki karkotti Israelin lähettilään Eitan Naehin.
Lisäksi Iranin ydinsopimuksessa kuohuu, -
ja Israel ja Iran ottavat yhteen Syyriassa. Miten analysoisitte näitä?
On hyvä olla taas ohjelmassa ja Brysselissä.
Palasin juuri kotiin Israelista. Minun piti olla tämä viikko Jerusalemissa, -
mutta ajattelin, että juuri Brysselin kaltaisissa paikoissa -
Israel tarvitsee ystäviään tällaisella viikolla.
Minulle on ilo olla Brysselissä ja puolustaa juutalaisvaltiota.
Kuten sanoitte, on ainutlaatuista maailman valtioiden joukossa, -
että jotain valtiota kohtaa niin moni uhka samanaikaisesti.
Israelilaiset ovat kyllä taitavia hoitamaan montaa asiaa yhtä aikaa.
Yhtäällä juhlitaan valtion 70-vuotisjuhlia -
ja Yhdysvaltain lähetystön avajaisia.
Samaan aikaan pidetään silmällä pohjoisrajaa -
mahdollisten ohjusiskujen varalta Syyriasta.
Lisäksi Israel torjuu rajan yli tunkeutumisia Gazasta.
Niin kutsutuissa "rauhanomaisissa mielenosoituksissa" -
Hamas-terroristit käyttävät ihmiskilpiä kasvattaakseen kuolleiden määrää.
Kuten sanoitte, tapahtuu monia asioita samanaikaisesti.
On mielestäni tärkeää tällaisessa ohjelmassa tuoda esiin tosiasioita, -
jotka valtamedia usein sivuuttaa. Odotan innokkaasti keskustelua.
Branislav, on ilo saada teidät taas mukaan ohjelmaan.
Kiitos työstä, jota teette täällä Euroopan parlamentissa.
Puolustatte kristittyjä ja Israelia. Viime viikkoina olemme nähneet, -
että presidentti Trump vetäytyi Iranin ydinsopimuksesta.
Israeliin ammuttiin 20 ohjusta Syyriasta.
Mitä te ajattelette tapahtumista?
Miten EU:n tulisi vastata Iranin provokaatioon?
Euroopan johtajat ovat sanoneet haluavansa pysyä ydinsopimuksessa,-
vaikka USA vetäytyi.
Kaipaan EU:n vastaukseen ja asenteisiin -
Lähi-idän asukkaiden tilanteen painottamista.
Heitä sorretaan ja he kärsivät Iranissa hallinnon alla, -
mutta myös Irakissa ja Syyriassa.
Iran on sotilaallisesti läsnä Syyriassa. Siitä tosiasiasta vallitsee hiljaisuus.
Olen yhteydessä Iranin oppositioon.
He ovat kertoneet suurista hallinnon- vastaisista mielenosoituksista.
Iran käyttää rahaa sotilaalliseen läsnäoloon Lähi-idässä -
ja rakentaa sotilastukikohtia Israelin rajan tuntumaan.
Se epävakauttaa tilannetta lisää.
Olemme nähneet uutiset asiakirjoista, -
jotka todistavat Iranin ydinasetutkimuksesta.
Mutta jotkut eivät reagoineet siihen mitenkään.
Olivat ihan hiljaa. Jäsenmaiden pitäisi harkita sopimuksesta vetäytymistä, -
jos ne haluavat pysäyttää Iranin sotilaallisen laajenemisen alueella.
Tuomitsen Iranin iskut Israeliin. Israelilla on oikeus puolustautua -
riittävällä tavalla.
Odotan Iranin liittolaisten vetoavan Iraniin, jotta se vetäytyy alueelta -
ja lopettaa uhkailu juutalaisvaltion hävittämisellä.
Tällaista ei voi hyväksyä. Nyt on vuosi 2018.
Kuinka vieläkin joku uhkaa hävittää Israelin.
Avoin sota olisi täysi katastrofi Lähi-idälle ja myös meille.
On oikea linja estää Irania kehittymästä ydinasevaltioksi.
Suoraselkäinen vastaus.
Paulo, hienoa saada ohjelmaan yksi maailman johtavia Iran-asiantuntijoita.
Voisitteko kertoa, mitä Iranin hallinnon sisällä tapahtuu nyt, -
kun presidentti Trump päätti vetää maansa ydinsopimuksesta?
Iranin ulkoministeri vieraili täällä Brysselissä -
ja tapasi Mogherinin. Mitä Iranin hallinnossa on meneillään?
Huomenta! On hyvä olla ohjelmassa teidän, Tomasin ja Branislavin kanssa.
Mielestäni suurin merkki hallinnon todellisesta kriisistä oli se, -
että Israelin tiedustelupalvelu kykeni hankkimaan -
pinoittain ja tonneittain asiakirjoja, -
jotka saatiin kuljetettua Teheranista -
Iranin johtajien tietämättä.
Se osoitti, -
ettei hallinnon ylimmilläkään tahoilla -
ole luottamusta.
Itse asiassa Iranissa on uskonoppineita, -
jotka sanovat nyt, -
että islamilaisen laintulkinnan periaate -
pitää poistaa Iranin perustuslaista.
On hyvä muistaa, -
että basaarit olivat alussa Iranin nykyhallinnon ydinkannattajia.
Nyt niissä on lakkoja, Teheranissakin.
Hallinnon edustajat ampuivat tavaroiden kantajia rajalla.
Työntekijät järjestävät suurlakkoja maksamattomien palkkojen takia.
On nuoret ja naiset.
Naiset ovat mahtavia, -
sillä he uhmaavat hallintoa kaikkein rohkeimmin -
ja nousevat varjoista. Viimeksi kuluneen viiden kuukauden aikana -
Iranin kansa on uskomattomalla tavalla noussut kapinaan.
Mielestäni kapinan pohjimmainen syy on se, -
että kansa tietää hallinnon käyttäneen -
kaikki Obaman hallinnon vapauttamat varat johonkin muuhun -
kuin kansan ahdingon helpottamiseen.
Ne käytettiin hallinnon ulkomaan- operaatioiden jatkamiseen -
ja vahvistamiseen: terroriin ja tunkeu- tumiseen Jemenissä, Syyriassa, -
Libanonissa ja Irakissa. Kansa on sen vuoksi vihainen.
Totta. Tomas, Iranin ulkoministeri vieraili eilen täällä Brysselissä -
ja tapasi EU-jäsenmaiden ulkoministereitä -
pelastaakseen ydinsopimuksen.
Etenkin Trumpin lähetystösiirto Tel Avivista Jerusalemiin -
kiristää jännitteitä Lähi-idässä.
Israelin tiedustelupalvelu toteutti yhden rohkeimmista operaatioista -
vakoilun historiassa.
Se vei 55 000 sivua asiakirjoja ja 183 CD-ROM-levyä, -
jotka todistavat Iranin ydinaseohjelmasta.
Mikseivät EU-maat ja Euroopan komissio ota vakavasti -
Israelin esittämiä todisteita siitä, -
ettei Iran noudata sopimusta vaan kehittää ydinasetta?
Se johtunee yksinkertaisesta psyko- logiasta: ei haluta menettää kasvoja.
Ydinsopimuksessa laitettiin likoon niin paljon poliittista arvovaltaa, -
ettei haluta myöntää epäonnistumista ja huijatuksi tulemista.
Luottamus Euroopan instituutioihin kokisi erittäin kovan kolauksen.
Mielestäni vaatisi paljon, jotta Mogherini ja muut osapuolet -
myöntäisivät asian. Sitä tuskin tapahtuu.
Toisin esiin kuitenkin erään asian, jota ydinsopimus ei kata.
Olemme aina painottaneet sitä tässä ohjelmassa.
On haluttu pitää erillään ydinohjelman rajoittaminen -
ja Iranin toimet Lähi-idässä, joihin luvattiin puuttua toisessa yhteydessä.
Niihin ei ole ikinä puututtu. Sen seurauksena näemme nyt, -
että Lähi-itä on paljon entistä epävakaampi. Kuten Paulo sanoi, -
Iranin yhteiskunta on kaaoksessa. Jokin siis meni pahasti pieleen.
Jälkikäteen on kiintoisaa nähdä myös, -
että ydinsopimuksen kaikki eurooppalaiset neuvottelukumppanit -
myöntävät nyt, että sopimus on huono.
He sanovat tietävänsä, ettei Iraniin voi luottaa ja siksi tarvittiin sopimus.
Ydinsopimuksen puolustamisessa on siis jotain todella järjenvastaista.
Itse pidän tervetulleena Yhdysvaltojen vetäytymistä sopimuksesta.
Toivottavasti tulee rakentavaa dialogia Atlantin molemmin puolin, -
miten tästä eteenpäin ja mistä löytyy yhteinen sävel -
Iranin hillitsemiseksi ja Iranin roolin rajoittamiseksi -
myös Gazassa liittyen Hamasin tunkeutumisyrityksiin.
Kaikki asiat liittyvät toisiinsa.
Euroopan komissio, unioni ja jäsenvaltiot ovat tehneet Iranissa -
miljardi-investointeja sen jälkeen, kun ydinsopimus solmittiin vuonna 2015.
Sopimuksessa ei puututtu Iranin mannertenväliseen ohjusohjelmaan.
Iranhan kykenee ampumaan ohjuksia -
Israeliin ja myös Eurooppaan.
Onko Eurooppa laittanut talouden, rahan ja vallan -
turvallisuuden edelle?
Komissio ja mepit ymmärtävät kyllä, että jos Iranilla on ydinase, -
se on uhka Euroopalle, mutta meistä on tullut investointiemme panttivanki.
Vuonna 2015 allekirjoitetun ydinsopimuksen -
luultiin lisäävän turvallisuutta.
Toisin kuitenkin kävi. Sopimus on nyt uhka Euroopalle.
Iraniin on investoitu miljardeja euroja.
Iran on käyttänyt niistä suurimman osan sotilaalliseen laajenemiseen -
Syyriassa ja Irakissa. Siitä ei ole juuri puhuttu.
Iran vahvisti pakolaisten virtaa Syyriasta Eurooppaan.
Iranilaiset asejoukot ovat toteuttaneet suuren osan hallinnon operaatioita -
Syyrian kansaa vastaan.
Ihmiset pakenivat Eurooppaan, ja Euroopassa on nyt pakolaisongelma.
Sopimus ei rajoita Iranin sotilaallista laajenemista. Se puute pitää korjata.
Totta.
Paulo, kertoisitteko Lähi-idän muista ajankohtaisista kehityskuluista?
Kolme toistensa perinteistä vihollista kokoontui huhtikuussa.
Prosessi on ollut käynnissä jo vuosia.
Turkki, Iran ja Venäjä ovat yhdistämässä voimiaan.
Voisiko niiden välille muodostua sotilasliitto -
Israelia, Saudi-Arabiaa, Egyptiä, Jordaniaa -
ja myös USA:ta vastaan?
Liitto on jo tosiasia.
Se on toiminut jo jonkin aikaa.
Saudi-Arabian prinssi Mohammed bin Salman -
oli ensimmäisiä, jotka puhuivat julkisesti tästä kolmikosta, -
tästä vaarallisesta, pahasta kolmikosta.
Jopa minulle oli yllätys, -
kun näin nämä kaksi valtaa, Turkin ja Iranin, -
liittoutuvan. Tiedetäänhän hyvin, -
että ne ovat kilpailleet poliittisesti -
jo vuosisatojen ajan ja kilpailevat yhä.
Mutta mielestäni tätä liittoutumista voisi verrata -
Neuvostoliiton ja Saksan sopimukseen, joka yllätti kaikki.
Se ei tietenkään kestänyt, kuten ei tämäkään tule kestämään.
Vaikea sanoa, milloin se rikkoutuu.
Mainiota. Tomas, täytyy nostaa esiin myös muita Lähi-idän kehityskulkuja, -
esimerkiksi Israelin ja Turkin suhteet.
Presidentti Erdoğan vaati Israelia vetämään -
Israelin Turkin-lähettilään, Eitan Naehin, kotiin.
Erdoğan on myös vaatinut islamilaisia maita -
kokoontumaan ja laatimaan yhteisen strategian suhteissa Israeliin -
ja jopa katkaisemaan suhteet juutalaisvaltioon.
Miten vaarallisesta asiasta on kyse Israelin ja Turkin kannalta, -
mitä tulee Euroopan intresseihin?
Mielestäni tilanne on jo nyt niin vaarallinen kuin voi olla.
En edes tiedä, mikä voisi tehdä siitä enää vaarallisemman.
Tulee muistaa Erdoğanin ja Turkin rooli.
Se on pitkälti vain esitystä peileille ja medialle.
He eivät halua menettää kasvoja, ja he esittävät olevansa pelin herra.
Mutta me kaikki tiedämme, että arabimaailma on hyvin hajanainen.
Erdoğan tuskin pystyy mobilisoimaan joukkoja.
Eurooppalaisten tulee nyt löytää oma paikkansa -
yhtäältä amerikkalaisten ja toisaalta arabimaailman takana.
Kannan huolta Erdoğanista, Turkista -
ja Turkin viime vuosien kehityksestä.
Mitä tulee konkreettisiin uhkiin Israelia kohtaan, -
en korostaisi liialti tätä osa-aluetta enää siitä, mitä nyt näemme.
Branislav, olemme puhuneet paljon Iranin hallinnosta.
Avauspuheenvuorossa nostitte esiin vainottujen kristittyjen -
ja muiden vähemmistöjen ahdingon. Mistä uskotte hiljaisuuden johtuvan -
liittyen Iranin ja Lähi-idän kristittyjen ahdinkoon?
Miten tulisi suojella kristittyjä, joita vainotaan uskonsa vuoksi?
Se on vaikea kysymys. Tai sitä on vaikea hyväksyä.
Mielestäni EU on menettänyt kykynsä erottaa, kuka on sen tosi liittolainen.
Lähi-idän kristityt ovat EU:n strategisia kumppaneita, -
ja meillä on heihin läheiset kulttuuriset ja hengelliset siteet.
Iran on suuri maa. Sen markkinat ovat hyvin houkuttelevat.
Katsotaanpa, miten paljon EU-maat käyvät kauppaa Iranin kanssa.
Viennin arvo oli yli 10,8 mrd. euroa. Kokonaiskauppa liki 20 miljardia.
Iranin tuonti Eurooppaan on lähinnä energia-alan tuontia.
Tuonnista 75 prosenttia on öljyä ja muuta polttoainetta.
Ranskalainen Total-öljyjätti teki 5 miljardin dollarin sopimuksen -
maailman suurimman kaasukentän kehittämisestä Iranissa.
Saga Norjasta teki 3 miljardin sopi- muksen aurinkoenergiavoimaloista.
Airbus myi sata lentokonetta IranAirille.
Potkuriturbiinien valmistaja ATR myi 20 lentokonetta Iranille.
Saksan Siemens sopi Iranin rautateiden parantamisesta -
ja 50 veturin parantelusta.
Italian valtion rautatieyhtiö FS solmi 1,4 miljardin sopimuksen -
suurnopeusradan rakentamisesta Qomista Irakiin.
On päätelty liian hätäisesti, -
että bisnes edistää muita asioita, kuten ihmisoikeuksia ja vakautta.
Ihmisoikeuksia rikotaan yhä. Iranin oppositiosta kerrotaan, -
että ihmisiä hirtetään yhä kaduilla. Siinä mikään ei muutu.
Kuten sanoin, EU on omien investointiensa panttivanki Iranissa.
Se ei pysty sanomaan mitään.
Kehotan EU-johtajia olemaan tarkempia vastaisuudessa.
Emme voi hyväksyä ihmisten tappamista.
Paulo, ohjelmaa on jäljellä vielä viisi minuuttia.
Voisitteko valottaa hieman, mitä Iran tekee Syyriassa?
Muutama viikko sitten Iranin vallankumouskaarti -
ampui 20 ohjusta Syyriasta Israeliin.
Se näyttää luovan šiialaista puolikuuta Iranista Irakiin, -
Syyriaan ja Libanoniin. Kertoisitteko lyhyesti siitä?
Valtaosa joukoista, jotka ovat kentällä Syyriassa -
presidentti Assadin puolella, ovat Iranin johtamia.
Se on monikansallinen joukko.
Siinä on sotilaita Pakistanista, -
Afganistanista, Irakista, Libanonista.
Libanonilaiset joukot lienevät tunnetuimmat.
Se on käytännössä todella Iranin miehitys -
Syyrian maaperällä.
Taustalla on laajentumispyrkimys, joka on jatkunut jo vuosikymmeniä.
Se on oikeastaan sivuutettu lännessä.
Sen pitää loppua. Se on yksi pääasioista -
yhdessä ihmisoikeusongelmien ja ydinohjelman kanssa.
Ne pitää ratkaista yhdessä Euroopan viranomaisten kanssa.
Mutta jos tutkitaan Iranin kanssa käytävää kauppaa, -
Iran-kaupan osuus Euroopan kaupan- käynnistä on 0,5―0,6 prosenttia.
Osuus ei ole kovin merkittävä.
Iranin ja EU:n suhteissa eriskummallista on -
mainittujen sopimusten läpinäkymätön luonne.
Iranin varaulkoministeri kirjoitti tänä aamuna Twitterissä: -
"Jos eurooppalaiset lopettavat kaupankäynnin Iranissa -
eivätkä painosta Yhdysvaltoja, -
paljastamme, ketkä länsimaalaiset poliitikot saivat rahaa -
Iranin ydinsopimusneuvottelujen aikana ja kuinka paljon."
Tämä oli siis Iranin varaulkoministerin twiitti.
Euroopan lainsäätäjien täytyy siis tehdä asiasta selvitys.
Siksi pyysin Euroopan petostentorjuntavirastoa -
käynnistämään tutkinnan, -
ovatko Iranin varaulkoministerin mai- nitsemat eurooppalaisviranomaiset -
syyllistyneet korruptioon.
Mielestäni se on asian ydin.
Emme voi suvaita johtajia, -
jotka suostuvat ottamaan lahjuksia Iranilta, -
sillä silloin he pettävät Euroopan ja meidän arvomme.
Kuulitte asian ensimmäisenä tässä ohjelmassa. Tomas, miten vastaisitte,-
jos Iran lahjoo Euroopan johtajia pelastamaan ydinsopimuksen?
Olen ylpeä saadessani työskennellä Paulon kanssa. Pidän häntä ystävänä.
Teette hienoa työtä.
Vaaditte johtajilta tilivelvollisuutta. Se on erittäin tärkeää.
Tahdon tähän loppuun sanoa, -
että nyt jos koskaan täytyy rukoilla rauhaa Jerusalemille -
ja rukoilla myös palestiinalaisten puolesta.
Omat johtajat pitävät heitä panttivankeina ja ihmiskilpinä.
Mielestäni me eurooppalaisina olemme vastuussa siitä, -
että sallimme sen jatkua ja lisäksi rahoitamme -
palestiinalaisia koulukirjoja, jotka rohkaisevat lapsia -
luopumaan hengestään jihadismin eteen.
Emme Euroopassa ole niin viattomia kuin luulemme.
Ehkä tämäkin on yksi ydinasia, mikä saa eurooppalaiset -
olemaan Hamasin puolella -
tai asettamaan sen samalle tasolle Israelin kanssa -
yrittäessään setviä konfliktia.
Meidän tulee ilman muuta tukea palestiinalaisia kaikin tavoin, -
mutta se ei tarkoita, että täytyy vastustaa Israelia.
Omat johtajat tulee vetää vastuuseen suhtautumisesta palestiinalaisjohtajiin.
Lyhyesti, Branislav. Miten katsojamme voivat tukea -
rohkeita meppejä kuten te, -
jotta saatte ansaitsemanne tuen voidaksenne tuoda esiin totuutta -
täällä parlamentissa?
Pyydän uskovia rukoilemaan, sillä tämä on sotaa ajatuksista.
Meillä täytyy olla selvä mieli. Tulee ilmaista kantamme selvästi.
Toiseksi ihmisten pitää tuoda julki mielipiteensä -
ja osallistua julkiseen keskusteluun ystävien kanssa -
ja sosiaalisessa mediassa.
Kolmanneksi tulisi seurata politiikkaa ja puhua poliitikoille.
Poliitikot saattavat helposti etääntyä kansalaisista.
Pitää panna päättäjät kuuntelemaan.
Kiitos, että olitte mukana ohjelmassa.
Kiitos, että katsoitte ohjelmaamme Euroopan parlamentista EU:sta.
Keskustelimme Iranin ydinsopimuksesta -
ja Lähi-idän heikentyvästä tilanteesta.
Kuten Tomas sanoi, nyt tulee rukoilla rauhaa Jerusalemille.
Kiitos seurasta!
Suomennos: Marianne Tenetz